56 किलो भार वर्ग बॉक्सिंग में हिसार का विनय प्रथम
भीमस्टेडियम में खेल महाकुंभ के तहत आयोजित राज्य स्तरीय बॉक्सिंग प्रतियोगिता के समापन पर शनिवार को खेल निदेशक जगदीप सिंह ने विजेताओं को सम्मानित किया। अंडर 14 आयु वर्ग के 46 किलो ग्राम भार वर्ग में भिवानी के मोहित ने पहला स्थान हासिल किया। 48 किलो में गुरुग्राम के यशवर्धन, 50 में सोनीपत के वंशज, 52 में कैथल के विरेंद्र, 54 में सोनीपत के सुनील ने फाइनल मुकाबले जीतकर अपने-अपने भार वर्ग में प्रथम स्थान हासिल किया। अंडर 17 आयु वर्ग के 49 किलो ग्राम भार वर्ग में सिद्धार्थ सोनीपत, 52 में युवराज भिवानी, 56 में विनय हिसार, 60 में मोहित भिवानी, 64 में रविंद्र जींद ने बाजी मारी। ओपन वर्ग के 49 किलो ग्राम भार वर्ग में जसविंद्र पंचकुला, 52 में सुरेश सिरसा, 56 में पुरुषोत्तम भिवानी, 60 में प्रदीप झज्जर, 64 में रोहित हिसार, 69 में मोहित कैथल, 75 में आशीष गुरुग्राम अपने अपने वर्ग में अव्वल रहे। महिलाओं की ओपन वर्ग के 48 किलो ग्राम भार में गुरुग्राम की रिटा, 57 में कैथल की अनामिका, 54 में रोहतक की कीर्ति, 57 में रोहतक की रेनू, 60 में हिसार की मुस्कान, 64 में कैथल की दीक्षा, 69 में हिसार की प्रियंका, 75 में भिवानी की बंटी, 81 में सुनयना हिसार ने प्रथम स्थान हासिल किया।
hin_Deva awa_Deva